Tramp Eron hech qachon yadroviy qurolga ega chiqmasligini ma’lum qildi

AQSh prezidenti Donald Tramp Eron hech qachon yadroviy qurolga ega bo‘lmasligiga ishonishini bildirdi. Bu haqda u o‘zining Twitter’dagi sahifasiga yozib qoldirgan.

Oq uyning ma’lum qilishicha, Vashington yadroviy bitim shartlari borasida Tehron bilan muzokara o‘tkazishga tayyor.
“Tramp uchrashuvga ochiq ekanligini aytmoqda. Agar Eron o‘zini normal davlatdek tutsa, albatta. Shubhasiz”, — deydi Oq uy maslahatchisi Kellian Konuey.
NATOning favqulodda yig‘ilishi yakunlariga ko‘ra, uning bosh kotibi Yens Stoltenberg va boshqa ishtirokchilar Eron hech qachon yadroviy qurolga ega chiqmasligiga rozi ekanliklarini bildirgan. Uning so‘zlariga ko‘ra, Yaqin Sharqdagi yangi mojaro hech kimga foyda keltirmaydi.
 
Eron 5-yanvar kuni yadroviy bitimdan chiqqanini ma’lum qilgandi. Bunga Eron islom inqilobi muhofizlari korpusining obro‘li “Al-Quds” maxsus bo‘linmasi generali Qosim Sulaymoniyning Amerika Bag‘dod aeroportiga bergan havo zarbasi oqibatida o‘ldirilishi sabab bo‘ldi.